kardosdrur/scandi-wiki huggingface dataset:
EM i curling 1981

Europamesterskabet i curling 1981 for herre- og kvindehold var det syvende EM i curling. Mesterskabet blev arrangeret af European Curling Federation, og turneringen blev afviklet i Sportzentrum i Grindelwald, Schweiz i perioden 7. december – 12. december 1981.

Mændenes mesterskab havde deltagelse af 14 hold, hvilket var ny deltagerrekord, idet Østrig og Finland for første gang stillede op med herrehold til EM. Kvindeturneringen satte med 13 deltagende hold ligeledes deltagerrekord, idet Østrig og Luxembourg debuterede ved mesterskabet.

Mænd 

De fjorten hold var opdelt i to grupper, hvor de syv hold mødtes alle-mod-alle (round robin-kampe), hvilket gav seks kampe til hvert hold. Vinderne og toerne af de to grupper gik videre til semifinalerne, mens de øvrige hold i gruppen spillede placeringskampe om de sekundære placeringer.

Schweiz' hold med Jürg Tanner som kaptajn vandt europamesterskabet ved at besejre de forsvarende europamestre fra Sverige i finalen med 8-6. Det var schweizernes tredje EM-titel for mænd – de to første blev vundet i 1976 og 1978. Sølvmedaljerne gik som nævnt Sverige, som dermed havde vundet medaljer ved syv mesterskaber i træk, mens bronzemedaljerne gik til Danmark, som besejrede Vesttyskland med 10-4 i bronzekampen, og som dermed vandt EM-Bronze for anden gang i EM-historien. Danmark blev repræsenteret af et hold fra Hvidovre Curling Club bestående af Per Berg, Gert Larsen, Jan Hansen og Michael Harry.

Grundspil

Gruppe A

Gruppe B

Slutspil og placeringskampe

Samlet rangering

Kvinder 

De tretten hold var opdelt i to grupper, hvor de seks/syv hold mødtes alle-mod-alle (round robin-kampe), hvilket gav fem/seks kampe til hvert hold. Vinderne og toerne i de to grupper gik videre til semifinalerne, mens de øvrige hold i gruppen spillede placeringskampe om de sekundære placeringer.

Schweiz' hold fra Curling Club Bern med Susan Schlapbach som kaptajn vandt for anden gang EM-titlen for kvinder ved at besejre Sverige med 8-5 i finalen. Schweiz' første EM-titel blev vundet i 1979. Sølvmedaljerne gik som nævnt til Sverige, som dermed havde vundet sølv eller guld syv år i træk. Bronzemedaljerne blev vundet af Danmark, som besejrede Norge med 8-4 i bronzekampen. Det var første gang, at et dansk kvindehold vandt medaljer ved EM, og Danmark blev repræsenteret af et hold fra Hvidovre Curlig Club bestående af Helena Blach, Marianne Jørgensen, Astrid Birnbaum og Malene Krause.

Grundspil

Gruppe A

Gruppe B

Slutspil og placeringskampe

Samlet rangering

Kilder / eksterne henvisninger 
World Curling Federation  
WCF Statistics – European Curling Championships 1981 – Men  
WCF Statistics – European Curling Championships 1981 – Women  
European Curling Federation  
ECF – European Curling Championships Winners  
Previous competitors and results of the EUROPEAN CHAMPIONSHIPS – 1981 in GRINDELWALD, Switzerland

Noter 

1981
Sport i 1981
Curling i Schweiz
Sport i Grindelwald
Birk Storm

Birk Storm, født Birk Stenbæk, var med singlen "I Don't Care" blandt én af tre finalister i Karrierekanonen 2008.

Birk Storm laver electro/funk og er tidligere blevet rost for netop ”I Don't Care” og singlen ”I Even Got To Move My Own Feet”.

Udover sin solokarriere har Birk også ageret trommeslager for bl.a. Band Ane og Outlandish og var i sine teenageår medlem af undergrundsgruppen For Evigt Pasha, der også bestod af Troels Abrahamsen (SuperTroels) og Jens Skov fra Veto.

Debutalbummet "I Don't Care" udkom i februar 2009.

Referencer

Eksterne henvisninger 
 P3 Playlistnyt 
 Birk Storm på MySpace

Tjek fødsels- og dødsår
Fra DR P3 playlistnyt
Musikere fra Danmark
Black Kids

Det amerikanske indie-rockband, Black Kids, blev udråbt til at være et af de varmeste nye navne i 2008, godt hjulpet på vej af en massiv hype først på internettet og siden fra den skrevne musikpresse. 

Singlen ”I’m Not Gonna Teach Your Boyfriend How To Dance With You” var forløber for debutalbummet der udkom i 2008.

Black Kids er en kun to år gammel bandkonstellation og stammer fra Jacksonville, Florida.
Bandet tiltrak sig via deres live-optræden hurtigt opmærksomhed fra flere store musikmagasiner, og i august 2007 lagde Black Kids en selvfinansieret EP, ”Wizard Of Ahhhs”, ud på deres Myspace-side.

EP’en indeholdt bl.a. en demo-udgave af ”I’m Not Gonna Teach Your Boyfriend How To Dance With You”, der af The New York Post er blevet udnævnt til nummer to på listen over sange fra 2007, der er værd at downloade.
”Wizard Of Ahhhs” lå indtil for nylig til fri download på bandets hjemmeside, og den har fået store roser med på vejen af den internationale musikpresse. 
BBC’s Radio 1 har desuden vist deres støtte til Black Kids ved at spille flere af EP’ens numre.

Black Kids skrev kontrakt med et engelsk pladeselskab og ved den lejlighed genindspillede de singlen ”I’m Not Gonna Teach Your Boyfriend How To Dance With You” under kyndig vejledning af Bernard Butler (ex-Suede guitarist).

Black Kids var i starten af 2008 på turné med bl.a. Kate Nash og Sons And Daughters og skal desuden i foråret/ sommeren på tour i både USA og UK.

Diskografi

Studiealbum 
 Partie Traumatic (2008)
 Rookie (2017)

Ep'er 
 Wizard of Ahhhs (2007)
 Cemetery Lips	(2009)

Singler 
 "I'm Not Gonna Teach Your Boyfriend How to Dance with You" (2008)
 "Hurricane Jane" (2008)
 "Look at Me (When I Rock Wichoo)" (2008)
 "Origami" (2014)
 "Obligatory Drugs" (2016)

Referencer

Eksterne henvisninger 
 P3 Playlistnyt

Fra DR P3 playlistnyt
Rockgrupper fra USA
Det Ukendte

Det Ukendte var et kritisk tidsskrift om parapsykologi, okkultisme m. m., som udkom 1978-1984 med seks årlige numre. Ansvarshavende redaktør var Klaus Aarsleff.

Eksterne henvisninger 
 Klaus Aarsleffs hjemmeside. 

Tidsskrifter fra Danmark
Etableret i 1978
Ophørt i 1984
Calvin Harris

Adam Richard Wiles, bedre kendt som Calvin Harris (født 17. januar 1984 i Dumfries, Skotland) er en skotsk musiker.

Hans musik er en blanding af disco, electronica og indie. Han har blandt andet hittet med singlen Acceptable In The 80s, der nåede top 10 på UK Singles Charten i starten af 2007. Videoen til nummeret handler om moden og kulturerne i 80’erne, men ellers er teksterne ikke det vigtigste i Calvins musik, det vigtige er at få folk til at danse.

Den unge skotte, der før var ansat i det lokale stormagasin Marks & Spencers' som hylde-stabler, udkom i 2007 med debutalbummet I Created Disco. Optagelserne til albummet skulle eftersigende have været ret billige, da Calvin brugte en gammel Amiga computer til at kreere sin musik.
Calvin siger selv:  

Calvin Harris supportede det britiske dance-act Faithless på deres UK-tour i foråret 2007. Calvin har ingen dj-erfaring, så live foretrækker han at synge frem for at stå bag mixeren, og med sig har han sit live-band. 
Samme år stod Calvin bag to numre på Kylie Minogue-albummet X og var sidste år gæst på Dizzee Rascal-singlen Dance Wiv Me. 

I øjeblikket arbejder han sammen med den engelske sangerinde Sophie Ellis-Bextor på materiale til hendes kommende fjerde album.

Den single han slog igennem med på verdensplan hed I'm Not Alone" som i februar 2009 blev udnævnt til Hottest Record in the World af Radio 1's Zane Lowe og var et par uger forinden Pete Tongs Essential New Tune. 

I forår og sommer 2011 udgav Calvin 4 nye singler; "Bounce (feat. Kelis)", "Awooga" "Feel So Close", og senest "We Found Love (feat Rihanna)".
Heraf blev "Bounce", "Feel So Close" og We Found Love" kæmpehits på den danske musikscene sommeren over. 

Gennem 2013 og 2014 har Harris storhittet med singler som "I need your love", "Under control", "Summer" og "Blame".

Ifølge Forbes var Harris den bedst betalte DJ i 2013 og 2014.

Diskografi 

 I Created Disco (2007)
 Ready for the Weekend (2009)
 18 Months (2012)
 Motion (2014)
 Funk Wav Bounces Vol. 1 (2017)

Referencer

Eksterne henvisninger 

 
 

Fra DR P3 playlistnyt
Musikere fra Skotland
Carolina Liar

Carolina Liar er et svensk-amerikansk rockband, der har base i Los Angeles Det er kun forsangeren Chad Wolf, der er født og opvokset i USA. Resten af bandets medlemmer stammer fra Sverige, og gruppens debutalbum Coming To Terms er produceret af svenske Max Martin og Johan Schuster.

Carolina Liar laver pop/rock à la Keane og Snow Patrol og er bedst kendt for singlerne "I'm Not Over" og "Show Me What I'm Looking For".

Debutalbummet Coming To Terms blev udgivet i USA i maj 2008. I Danmark blev det udsendt den 2. februar i år.

Diskografi

Studiealbum 
 2008: Coming to Terms
 2011: Wild Blessed Freedom

Singler 
 2008: "I'm Not Over"
 2008: "Show Me What I'm Looking For"
 2009: "Beautiful World"
 2011: "Drown"
 2012: "Me and You"
 2015: "Here I Go Again"
 2015: "Wrestling an Angel"

Fra DR P3 playlistnyt
Rockgrupper fra USA
Rockgrupper fra Sverige
Renault Tracer

Renault Tracer er en busmodel fra Renault Bus, som blev bygget fra 1991 til 2001.

Modellen er forsynet med en 6-cylindret dieselmotor på 9834 cm³, med en maksimal effekt på 253 hk.

Modellen blev i 2001 afløst af Renault Ares, 2 år efter at Renaults busdivision fusionerede med Ivecos ditto til Irisbus.

Eksterne kilder/henvisninger 

Tracer
Baghjulstrukne biler
Biler introduceret i 1991
Biler fra 1990'erne
Biler fra 2000'erne
Biler med hækmotor
Chris Rea

Christopher Anton Rea (født 4. marts 1951) er en engelsk sanger og guitarist . Han kommer fra Middlesbrough. Debuterede i 1978 med albummet Whatever Happened To Benny Santini? og singlen "Fool (If You Think It's Over)", der opnåede #12 på Billboard Hot 100 og #1 på U.S. Billboard adult contemporary chart.

Han har også skrevet julesangen "Driving Home for Christmas", der oprindeligt nåede #53 på UK Singles Chart. I 2007 kom den ind på #33 på samme hitliste, hvilket var første gang i UK.

Han har også haft en begrænset karriere som skuespiller. Han spillede hovedrollen i komedien Parting Shots fra 1999. I 1996 havde han en cameorolle i La Passione, som han skrev soundtracket til.

Diskografi 
 Whatever Happened to Benny Santini? (1978)
 Deltics (1979)
 Tennis (1980)
 Chris Rea (1982)
 Water Sign (1983)
 Wired to the Moon (1984)
 Shamrock Diaries (1985)
 On the Beach (1986)
 Dancing with Strangers (1987)
 New Light Through Old Windows (1988)
 The Road to Hell (1989)
 Auberge (1991)
 God's Great Banana Skin (1992)
 Espresso Logic (1993)
 La Passione (1996)
 The Blue Cafe (1998)
 The Road to Hell: Part 2 (1999)
 King of the Beach (2000)
 Dancing Down the Stony Road / Stony Road (2002)
 Blue Street (Five Guitars) (2003)
 Hofner Blue Notes (2003)
 The Blue Jukebox (2004)
 Blue Guitars (2005)
 The Return of the Fabulous Hofner Bluenotes (2008)
 Still So Far To Go: The Best of Chris Rea (2009)
 Santo Spirito Blues (2011)

Referencer

Eksterne henvisninger 

 
 

Fra DR P3 playlistnyt
Sangere fra England
Personer fra Middlesbrough
Renault Agora

Renault Agora er en bybusmodel fra Renault, som blev bygget i årene 1995 til 2005.

Produktionen blev i 1999 overtaget af det italienske selskab Irisbus, som overtog både Renaults og Ivecos busdivisioner. Herefter kaldtes modellen Irisbus Agora.

Modellen findes i en standardudgave med en længde på 12 meter, og en forlænget udgave på 18 meter.

Motoren er en 6-cylindret dieselmotor, som findes i tre effekttrin: 245, 253 og 290 hk.

Agora blev i 2005 afløst af Irisbus Citelis.

Eksterne henvisninger 

Agora
Biler introduceret i 1995
Biler fra 1990'erne
Biler fra 2000'erne
Baghjulstrukne biler
Biler med hækmotor
Cobra Starship

Cobra Starship slog igennem i 2006, da de havde et hit med singlen Bring It (Snakes on a Plane) fra soundtracket til filmen Snakes On A Plane med Samuel L. Jackson.
Nummeret var også at finde på bandets debutalbum While the City Sleeps, We Rule the Streets fra samme år.

I 2007 udsendte Cobra Starship det Patrick Stump (fra Fall Out Boy) producerede album Viva La Cobra, og bandet har siden været på turné bl.a. med Fall Out Boy, som har en stor betydning for bandet. 

Et af numrene på albummet Hot Mess hedder Pete Wentz Is The Only Reason We're Famous (Wentz er bassist i Fall Out Boy), og Patrick Stump har igen haft en finger med i spillet på pladen sammen med sangskrivere og producere som Kara DioGuardi, Kevin Rudolf og Benny Blanco.

Diskografi 
 While the City Sleeps, We Rule the Streets (2006)
 ¡Viva la Cobra! (2007)
 Hot Mess (2009)
 Night Shades (2011)

Referencer

Eksterne henvisninger 
 P3 Playlistnyt

Fra DR P3 playlistnyt
Rockgrupper fra USA
Cody (band)

Cody er et dansk band grundlagt af den danske roots-musiker Kaspar Kaae i 2004.

Cody udgiver musik i genrerne alternativ country, neo-folk afdæmpet folkemusik og singer-songwriting - med inspiration fra post-rock.

Bandmedlemmer tæller: David Fjelstrup (guitar/voc), Frederik Thybo (violin, mandolin), Line Felding (cello).

Codys musik er bl.a. blevet brugt i den tyske film 12 Meter Ohne Kopf og de danske film En familie, Kapringen og Me & You Forever.

Discografi 
 Cody (2009) ep
 Songs (2009)
 Under the Pillow, Under the Elms (2011) ep
 Fractures (2012)
 Windshield (2014)
 I'll Ride With You (2016)
Win Some (2020)

Eksterne henvisninger 
 Codys facebookside

Musikgrupper fra Danmark
Musikgrupper fra 2004
Har spillet på Roskilde Festival
Harald Salling-Mortensen

Harald Søren Salling-Mortensen (født 6. juli 1902 i Esbjerg, død 15. oktober 1969 i Aarhus) var en dansk arkitekt.

Salling-Mortensen var søn af lokomotivfører, senere borgmester Morten Mortensen og Augusta Elisabeth Salling. Han blev tømrersvend 1921, blev dimitteret fra Odense Tekniske Skole 1923 og studerede ved Kunstakademiet i København 1925-26. Han var ansat hos J.C.B. Øhlenschlæger i Esbjerg og hos Stadsarkitekten i Aarhus 1926-27.

Han havde arbejdet hos Axel Høeg-Hansen i tiden 1923-34, og i 1935 blev han medarbejder hos Høeg-Hansen. Han overtog tegnestuen i 1940, da Axel Høeg-Hansen forlod Aarhus. Salling-Mortensen skabte arkitektoniske værker, som den dag i dag er vartegn for Aarhus som eksempelvis Langenæshus, Børglum Kollegiet og Hovedbiblioteket i Mølleparken.

I 1996 købte Falch og Larsen a/s Salling-Mortensens tegnestue, som på det tidspunkt var ejet af Erik Andersen. Erik Andersen havde sammen med tre andre overtaget Salling-Mortensens tegnestue, da Harald Salling-Mortensen døde i 1969: Jeffrey Schmidt, Carl Christensen og Aage Moesgaard Ryde. Tegnestuen hedder i dag aarhus arkitekterne a/s.

Han var bestyrelsesmedlem i Akademisk Arkitektforenings jyske afdeling 1941-48.

Han blev gift 26. december 1934 i Esbjerg med Karen Christence Elisabeth Kjær (27. juni 1911 i Aarhus), datter af kommunelærer Christian Kjær og Anna Hansen. Han er begravet på Vestre Kirkegård.

Kilder 
 
 Ulla Krogh, "Harald Salling-Mortensen", i: Sys Hartmann (red.), Weilbachs Kunstnerleksikon, København: Rosinante 1994-2000.

Eksterne henvisninger 
 

Arkitekter fra Danmark
Personer fra Esbjerg
Personer fra Aarhus
Modernistiske arkitekter
Danskere i 1900-tallet
Personer i Kraks Blå Bog (afdøde)
VM i curling 2011 (mænd)

Verdensmesterskabet i curling 2011 for mænd var det 53. VM i curling for mænd gennem tiden. Mesterskabet blev arrangeret af World Curling Federation og afviklet i Brandt Centre i Regina, Saskatchewan, Canada i perioden 2. – 10. april 2011. Byen Regina var VM-vært for tredje gang – de to første gange var i 1973 og 1983.

Canada vandt VM-titlen for 33. gang. I finalen vandt det canadiske hold med 6-5 over Skotland, mens Sverige besejrede Norge i kampen om bronzemedaljerne. Skotlands hold vandt VM-sølv for 19. gang i historien, mens det var sjette gang, at svenskerne kunne rejse hjem med bronzemedaljer.

Canada blev repræsenteret af et hold fra Charleswood Curling Club i Winnipeg bestående af Jeff Stoughton, Jonathan Mead, Reid Carruthers og Steve Gould samt reserven Garth Smith. Det var Jeff Stoughton og Steve Goulds tredje VM-medalje gennem tiden, idet de tidligere havde vundet guld i 1996 og sølv i 1999. Jonathan Mead var også med på sølvholdet i 1999, mens de to øvrige spillere var VM-debutanter.

Danmark blev repræsenteret af et hold fra Hvidovre Curling Club bestående af Tommy Stjerne, Per Berg, Peter Andersen, Anders Søderblom og reserven Jan Elgaard Nebelong. Holdet tabte alle sine 11 kampe i grundspillet og sluttede dermed på 12.- og sidstepladsen, men Tommy Stjerne og Peter Andersen havde prøvet det før – ved VM 1977 repræsenterede de to spillere ligeledes Danmark og endte også den gang på sidstepladsen efter lutter nederlag.

Hold 
Mesterskabet havde deltagelse af 12 hold: Otte fra Europa, to fra Panamerika og to fra Asien/Oceanien. Følgende hold var kvalificeret til slutrunden:

Resultater 
De tolv deltagende hold spillede først alle-mod-alle (round robin-kampe), hvilket gav elleve kampe til hvert hold. De fire bedste hold efter round robin-kampene gik videre til slutspillet om medaljer, der blev afgjort som et Page playoff med bronzekamp.

Grundspil 
De 12 hold spillede en enkeltturnering alle-mod-alle, hvilket gav 11 kampe til hvert hold. De to bedste hold i grundspillet gik videre til playoff 1/2, mens nr. 3 og 4 gik videre til playoff 3/4.

Slutspil 

De fire bedste hold fra grundspillet spiller i slutspillet om medaljer, der bliver afviklet som et Page playoff med bronzekamp.

Skema

Kampe

Samlet rangering

Kilder / eksterne henvisninger 
World Curling Federation (officiel hjemmeside) 
World Curling Federation – Ford World Men's Curling Championship 2011  
WCF News – Regina, Canada to host 2011 Ford World Men’s Championship  (26. november 2009)

Noter 

2011 (mænd)
Curling i 2011
Curling i Canada
Sport i Regina
Colbie Caillat

Colbie Marie Caillat (født 28. maj 1985 i Newbury Park, Californien) er en amerikansk singer-songwriter.

Hun er en af de kunstnere, som er blevet opdaget via sin MySpace-side, hvor hendes musik har haft over 9 millioner afspilninger, inden hun fik en pladekontrakt. Anmelderne udråbte hende hurtigt til at være et af de mest spændende nye talenter på musikscenen og kalder hende en blanding mellem Jack Johnson og India Arie.

Colbie Caillat var i sommeren 2007 på turné med Goo Goo Dolls.

Eksterne henvisninger 

 P3 Playlistnyt
 Colbie Caillat på MySpace

Singer-songwritere fra USA
Fra DR P3 playlistnyt
Personer fra Malibu
The Company

The Company er et dansk poprock band, der blev dannet i 2009. Det blev opløst igen i august 2010.

Karriere 
Bandet fra Randers sendte den 4. januar 2009 en demo til Tabu Records, og senere i januar 2009 skrev de under på en pladekontrakt med selvsamme pladeselskab. Debutsinglen "Times I Know"  blev udsendt i 2009. Den 28. september samme år udkom deres deres selvbetitlede debutalbum, The Company, der blev skabt i samarbejde med Rune Rask og udsendt på Tabu Records. GAFFA tildelte albummet fire ud af seks stjerner og kaldte det en "stærk debut".

I sommeren 2010 valgte de at opløse bandet, og de spillede sin sidste koncert torsdag den 26. august 2010. Til afskedskoncerten havde bandet inviteret sangerinden Line Gøttsche med på scenen.

Medlemmer 
Anders Lundager
Christian Worsøe
Rasmus Hedegaard

Diskografi 
The Company (2009)

Referencer

Eksterne henvisninger 
 

Fra DR P3 playlistnyt
Rockgrupper fra Danmark
Musikgrupper fra 2009
Musikgrupper opløst i 2010
VM i curling 2011 (kvinder)

Verdensmesterskabet i curling 2011 for kvinder var det 33. VM i curling for kvinder gennem tiden. Mesterskabet blev arrangeret af World Curling Federation og afviklet i arenaen Granly Hockey Arena i Esbjerg, Danmark i perioden 19. – 27. marts 2011. Danmark var VM-vært for første gang.

Mesterskabet blev vundet af Sveriges hold med Anette Norberg i spidsen. I finalen besejrede svenskerne Canada med 7-5 efter at have stjålet to point i sidste ende. Det var Sveriges ottende VM-titel gennem tiden. Anette Norberg vandt VM-guld for tredje gang – de to første gange var i 2005 og 2006 – og blev dermed den 9. kvinde med tre VM-guldmedaljer gennem tiden.

Bronzemedaljerne gik til Kina, hvis hold med Bingyu Wang som skipper besejrede værtslandet Danmark i brozekampen med 10-9 efter en ekstra ende. Danmark blev repræsenteret af Lene Nielsens hold fra Hvidovre Curling Club, som udover skipperen bestod af Helle Simonsen, Jeanne Ellegaard, Maria Poulsen og reserven Mette de Neergaard. Holdet blev nr. 3 i grundspillet efter syv sejre og fire nederlag men tabte efterfølgende de to kampe i slutspillet.

Tysklands forsvarende verdensmestre endte på ottendepladsen, men holdkaptajn Andrea Schöpp spillede sit 18. VM og tangerede dermed Dordi Nordbys rekord for flest VM-deltagelser.

Hold 

Mesterskabet havde deltagelse af 12 hold: Otte fra Europa, to fra Panamerika og to fra Asien/Oceanien. Følgende hold er kvalificeret til slutrunden:

Resultater 

De tolv deltagende hold spillede først alle-mod-alle (round robin-kampe), hvilket gav elleve kampe til hvert hold. De fire bedste hold efter round robin-kampene gik videre til slutspillet om medaljer, der blev afgjort som et Page playoff.

Grundspil 

De 12 hold spillede en enkeltturnering alle-mod-alle, hvilket gav 11 kampe til hvert hold. De to bedste hold i grundspillet gik videre til playoff 1/2, mens nr. 3 og 4 gik videre til playoff 3/4.

Slutspil 

De fire bedste hold fra grundspillet spillede i slutspillet om medaljer, der blev afviklet som et Page playoff med bronzekamp.

Skema

Kampe

Samlet rangering

Kilder / eksterne henvisninger 
Capitol One World Women's Curling Championship 2011 
World Curling Federation (officiel hjemmeside) 
WCF News – Esbjerg, Denmark to host 2011 Capital One World Women’s Championship (5. oktober 2009) 

2011 (kvinder)
Curling i 2011
Curling for kvinder
Curling i Danmark
Sport i Esbjerg
Corinne Bailey Rae

Den britiske soulsangerinde Corinne Bailey Rae (1979) har toppet listen over de mest sandsynlige navne til "Årets Største Nye Navn" i BBC’s rundspørge "Sound of 2006".
Denne årlige meningsmåling har tidligere indkredset kommende stjerner som Franz Ferdinand, Scissor Sisters, Kaiser Chiefs og 50 Cent, længe før kunstnerne fik deres gennembrud.

Corinne Bailey Rae var pladeaktuel med EP’en "Like a Star", som fik en del positiv respons. Hun blev spået en stor fremtid inden for musik og blev af mange sammenlignet med Billie Holiday, Lauryn Hill, Norah Jones og Macy Gray.

Referencer

Eksterne henvisninger 

 P3 Playlistnyt

Fra DR P3 playlistnyt
Tjek fødselsår
Sangere fra Storbritannien
Diefenbach

Den danske kvintet, som startede ud med at være et instrumentalt post-rockorkester, blev dannet i 1999 af guitaristen Kenneth Sarup. Kun to uger efter bandet havde mødt hinanden for første gang, gik de i studiet og begyndte at indspille debutalbummet "Diefenbach" (2001).
Navnet Diefenbach tog de efter “Reiley Diefenbach”, som er en karakter i filmen "Fargo".

Diefenbach dannede deres eget pladeselskab Display Records, dels for at udgive deres egen musik men også for at kunne udgive danske bands som fx Geisha og Pluto.

I 2003 udgav Diefenbach deres 2. album, "Run Trip Fall", som var blevet til i samarbejde med Morten Bue (som også har arbejdet sammen med bl.a. Peter Sommer og Nikolaj Nørlund). Under indspilninger til albummet forsøgte Kenneth Sarup og bassisten Allan Mattsson sig som sangere, og albummet kom til at indeholde Diefenbachs første forsøg med vokaler.

I 2004 fik Diefenbach en kontrakt med engelske Wall Of Sound's indie label We Love You, og "Run Trip Fall" blev udsendt i UK samme år, hvilket gav bandet positiv opmærksomhed fra bl.a. musiktidsskrifterne NME og Q. 

På albummet "Set & Drift" har Kenneth Sarup og Allan Mattsson lagt vokal på alle numrene, og manden bag knapperne er englænderen Tom Elmhirst, som også har arbejdet med Manic Street Preachers, Sugababes og Goldfrapp.

Med det seneste album har Diefenbach definitivt sagt farvel til post-rocken, som ellers har fulgt bandet siden deres selvbetitlede debut fra 2001.
"Dark Spinner" er Diefenbachs fjerde album i rækken og efterfølger 2005's "Set & Drift", som fik stor opbakning fra bl.a. DR P3, som roterede singlerne "Glorious" og "Favourite Friend" – sidstnævnte opnåede desuden status af P3's Uundgåelige.

Diefenbach var med i opløbet om årets P3 Pris, som dog gik til Veto.

Diefenbach udgav en single "Into The Sun" på Youtube den 29. oktober 2014 og sagde yderligere, at sangen var fra deres kommende album. Imidlertid er der ikke frigivet yderligere nyheder om albummet siden..

Referencer

Eksterne henvisninger 
 P3 Playlistnyt 
 Diefenback på MySpace 

Fra DR P3 playlistnyt
Rockgrupper fra Danmark